अगले 2 दिन बारिश के आसार कम, 3 डिग्री तक बढ़ेगा तापमान; 4 जुलाई से बरसने की संभावना
Punjab Weather Forecast; Rain In Monsoon | Amritsar Jalandhar Ludhiana पंजाब में पहुंचते ही मानसून सुस्त होने लगा है। मौसम विभाग के अनुसार आने वाले अगले दो दिन बारिश के आसार ना के बराबर हैं।
पंजाब में पहुंचते ही मानसून सुस्त होने लगा है। मौसम विभाग के अनुसार, आने वाले अगले 2 दिन बारिश के आसार न के बराबर हैं। जिससे अगले 3 दिनों में तापमान में भी बढ़ोतरी देखने को मिलेगी। दिन का अधिकतम तापमान जो अभी 33 डिग्री के करीब है, वे 36 डिग्री के आसपास पहुंच जाएगा। वहीं, 6 जुलाई तक पूरे पंजाब में मानसून सामान्य से कम ही रहने का अनुमान है।
बीते दिन की बात करें तो चंडीगढ़ में सबसे अधिक बारिश दर्ज की गई। चंडीगढ़ में 24.6MM बारिश दर्ज की गई, वहीं लुधियाना में 22.4MM, पटियाला में 20.4MM और फिरोजपुर में 9.5MM बारिश दर्ज की गई है। वहीं पंजाब के न्यूनतम तापमान में बीते दिन से 1.1 डिग्री तापमान में गिरावट दर्ज की गई। ट्राई-सिटी में हुई बारिश के बाद मोहाली और चंडीगढ़ में न्यूनतम तापमान 24.2 डिग्री दर्ज किया गया।
4 जुलाई को बारिश के आसार
पंजाब और हरियाणा में 4 जुलाई से बारिश के आसार बन रहे हैं, लेकिन यह बारिश भी बहुत कम ही रहेगी। 2 व 3 जुलाई को बारिश के होने की संभावना सिर्फ 25 प्रतिशत है। वहीं 4 जुलाई को 50 प्रतिशत तक बारिश के आसार बने हैं, लेकिन वे भी सिर्फ पश्चिम व पूर्वी मालवा में ही बन रहे हैं।
जाने शहरों का तापमान
अमृतसर- शहर का न्यूनतम तापमान 27 डिग्री दर्ज किया गया, जो बीते दिन से 0.8 डिग्री कम था। वहीं आज का अधिकतम तापमान 33 डिग्री के करीब रहने का अनुमान है।
जालंधर- शहर का न्यूनतम तापमान 28 डिग्री के करीब दर्ज किया गया। वहीं अधिकतम तापमान 33 डिग्री के करीब रहने का अनुमान है। आज धूप निकलेगी और बीच-बीच में बादल छाएंगे।
लुधियाना- शहर का न्यूनतम तापमान 27.2 डिग्री दर्ज किया गया। वहीं बीते दिन 22.4MM बारिश दर्ज की गई थी। दिन का अधिकतम तापमान 33 डिग्री के करीब रहने का अनुमान है।